
	Comisia pentru buget, finanţe şi bănci
	
	Bucureşti,        

Nr. 22/286/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea articolului 201 din Legea 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x 393  din  17 iunie 2008.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/286/11.02.2009


RAPORT

asupra propunerii legislative pentru completarea
articolului 201 din Legea nr. 571/2003 privind Codul fiscal
Cu adresa nr. PLx 393 din 17 iunie 2008, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea articolului 201 din Legea nr. 571/2003 privind Codul fiscal.
Prezenta propunere legislativă are în fapt ca obiect de reglementare  completarea art. 201 alin. (1) din Legea 571/2003 privind Codul fiscal cu o nouă literă prin care se propune să fie scutite de la plata accizelor „ produsele energetice livrate în vederea utilizării drept combustibil pentru motor pentru transporturile feroviare de călători, marfă şi pentru locomotivele şi utilajele folosite la revizia şi întreţinerea infrastructurii feroviare, altele decât transportul feroviar turistic în scop privat.

La întocmirea raportului s-au avut în vedere avizele Comisiei juridice, de disciplină şi imunităţi, Consiliului Legislativ.

Propunerea legislativă a fost respinsă de Senat în şedinţa din data de 19 mai 2008.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor.

La lucrările comisiei au participat 31 deputaţi, din totalul de 31 membri ai comisiei.

În raport de obiectul şi conţinutul său, propunerea legislativă face parte din categoria legilor ordinare.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, doamna Iordache Graţiela – secretar de stat la Ministerul Finanţelor Publice.
In urma dezbaterii propunerii legislative pentru completarea articolului 201 din Legea nr. 571/2003 privind Codul fiscal, în şedinţa din data de 10 februarie 2009 , membrii Comisiei au hotărât, cu unanimitate de voturi, să propună Plenului Camerei Deputaţilor respingerea propunerii legislative, deoarece scutirea propusă excede sfera scutirilor prevăzute de legislaţia comunitară în domeniu.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:

    
Ene Giorgiana
